คิงคองก้อง เร่งฟิตเต็มร้อย มั่นใจเก็บแต้มศึกโมโตทู ที่อังกฤษ
ที่ 12 รายการ บริติช กรังด์ปรีซ์ ที่สนามซิลเวอร์สโตน เซอร์กิต 23-25 ส.ค.นี้ เจ้าตัวเผย เร่งความฟิตเต็มที่ หลังอาการแขนซ้ายหายเจ็บสนิท พร้อมลุยต่อเพื่อคนไทย มั่นใจคว้าแต้มมาครองเป็นสนามที่ 3 ติดต่อกัน ,วันที่ 21 ส.ค. ความเคลื่อนไหวของ คิงคองก้อง สมเกียรติ จันทรา นักบิดดาวรุ่งหนึ่งเดียวของไทยในสนามระดับโลกเจ้าของหมายเลข 35 จาก อิเดมิตสึ ฮอนด้า ทีม เอเชีย ลงแข่งขันแบบเต็มฤดูกาลเป็นปีแรกในศึก โมโตทู เวิลด์ แชมเปียนชิพ 2019 ภายใต้โครงการ เรซ ทู เดอะ ดรีม ของ เอ.พี.ฮอนด้า ในการผลักดันนักบิดไทยไปสู่สนามระดับโลกโมโตจีพีภายในปี 2025 ,ล่าสุดเมื่อวันพุธที่ผ่านมา คิงคองก้อง ได้ออกมาเดินทางจากประเทศสเปน สถานที่เก็บตัวของทีมอิเดมิตสึ ฮอนด้า ทีม เอเชีย ถึงประเทศอังกฤษ เป็นที่เรียบร้อย เพื่อลงแข่งรถจักรยานยนต์ทางเรียบชิงแชมป์โลก 2019 สนามที่ 12 รายการ บริติช กรังด์ปรีซ์ ที่สนามซิลเวอร์สโตน เซอร์กิต ประเทศอังกฤษ ระหว่างวันที่ 23-25 สิงหาคม ,สมเกียรติ ซึ่งเก็บแต้มติดต่อกันมาแล้ว 2 สนามก่อนหน้านี้ ตั้งเป้าจะคว้าแต้มเป็นสนามที่ 3 ติดต่อกันให้ได้ กล่าวว่า ตลอดทั้งสัปดาห์ที่ผ่านมา ไม่มีรายการแข่งขัน ทางอิเดมิตสึ ฮอนด้า ทีม เอเชีย ได้จัดตารางการฝึกซ้อม โดยเน้นการเวทเทรนนิ่งให้กับตัวผม เพื่อเสริมสร้างความแข็งแกร่งให้กับร่างกาย โดยเฉพาะแขนซ้ายที่หัก ซึ่งตอนนี้กลับมาฟิตสมบูรณ์เต็ม 100 เปอร์เซ็นต์แล้ว,สำหรับสนามซิลเวอร์สโตน เป็นครั้งแรกที่ผมจะได้ลงแข่งที่นี่ ทีมงานได้ให้ดูวีดีโอสภาพสนามต่างๆ และการแข่งเมื่อปีที่ผ่านมา เพื่อซึมซับว่ามีโค้งไหนบ้าง สภาพสนามเป็นอย่างไรบ้าง ซึ่งในวันพฤหัสบดี จะเดินดูแทร็กอีกครั้ง ก่อนจะมาวางแผนการขี่อย่างละเอียด เพื่อลงซ้อมในวันศุกร์ สำหรับการแข่งขันสนามนี้ ผมตั้งเป้าจะคว้าแต้มมาครองเป็น 3 สนามติดต่อกันให้ได้ ฝากพี่น้องชาวไทยร่วมเชียร์และส่งกำลังใจให้ผมด้วยครับ นักบิดโครงการ เรซ ทู เดอะ ดรีม ของ เอ.พี.ฮอนด้า กล่าว ,ทั้งนี้ ศึกโมโตทู เวิลด์ แชมเปียนชิพ 2019 รายการ บริติช กรังด์ปรีซ์ ที่สนามซิลเวอร์สโตน เซอร์กิต วันที่ 23 สิงหาคม จะลงฝึกซ้อมครั้งที่ 1 และ 2 วันที่ 24 สิงหาคม ในช่วงเช้า ก่อนจะคลอลิฟายจัดอันดับกริดสตาร์ตเวลา 21.05 น. ตามเวลาประเทศไทย และวันที่ 25 สิงหาคม จะแข่งรอบชิงนะเลิศ เวลา 20.30 น. ตามเวลาประเทศไทย ช่องฟ็อกซ์ สปอร์ต และพีพีทีวี เอชดี 36 ถ่ายทอดสด แฟนๆ ความเร็วชาวไทยสามารถติดตามและให้กำลังใจ สมเกียรติ จันทรา นักบิดดาวรุ่งหนึ่งเดียวของไทยในศึก โมโตทู เวิลด์ แชมเปียนชิพ ได้ทางช่อง PPTVHD36 หรือติดตามข่าวสารทางเฟซบุ๊กแฟนเพจ รถจักรยานยนต์ฮอนด้า (Honda Motorcycle Thailand)
คิงคองก้อง สมเกียรติ จันทรา หมายเลข 35 นักบิดหนึ่งเดียวของไทยในสนามระดับโลก จากโครงการ เรซ ทู เดอะ ดรีม ของ เอ.พี.ฮอนด้า เดินทางถึงอังกฤษ พร้อมลุยศึกโมโตทู เวิลด์ แชมเปียนชิพ 2019 สนาม
สมเกียรติ จันทรา,คิงคองก้อง,อิเดมิตสึ ฮอนด้า ทีม เอเชีย,โมโตทู,เอ.พี.ฮอนด้า